Előterjesztés Zalakaros Város Önkormányzata Képviselőtestülete 2020. február 6-án tartandó ülésére

Napirend címe: A 2020. évi költségvetéshez kapcsolódó egyedi döntések 

Előterjesztést készítette: Szabóné dr. Csányi Marianna jegyző
                                      Horváthné Juhász Barbara pénzügyi osztályvezető

Tisztelt Képviselőtestület!
Zalakaros Város Önkormányzat Képviseletének a 2020. évi költségvetésének megalkotásához több kérdés vonatkozásában kell döntést hoznia ahhoz, hogy az a rendelet megalkotása során már beépítésre tudjon kerülni. E témakörök kapcsán az alábbi ügyekben – előterjesztés mellékletét képezik a témakörönként kidolgozott anyagok - javasoljuk a döntések meghozatalát:
1./ Tárgyi eszköz nyilvántartási rendszer korszerűsítése  
A tárgyi eszköz nyilvántartás korszerűsítése érdekében javasoljuk, hogy a 2020.évi költségvetés dologi kiadásai között kerüljön a költségvetésbe beépítésre, amely a nyári két hónapban havi 2 diák munkás foglalkoztatásának vagy ennek hiányában alkalmi munkavállalók foglalkoztatásának költségét jelentené. ( Leltárfelmérés és vonalkóddal való ellátás)
2./ Javasoljuk, hogy a polgármester 2020. évre nettó 500 ezer Ft összeghatárig kapjon hatáskört az önkormányzathoz benyújtott támogatások – kivéve alapítványi támogatások (Mötv.)– elbírálására. Ennek megfelelően az Önkormányzat SZMSZ-n és az államháztartáson kívüli forrás átadásáról és átvételéről szóló 15/2014. (VI.21.) önkormányzati rendeleten ez kerülhessen átvezetésre.

3./ Csetneki Ügyvédi Iroda kérelmet nyújtott be az általa eddig is ellátott ügyvédi feladatok megbízási díjának emelése tárgyában. Kérte, hogy az eddigi 280.000Ft/hó díj vonatkozásában vagy óradíj alapú finanszírozásra térjünk át vagy átalánydíj emelés történjen. Az átalánydíj emelés a javasolt változtatás, amelynek mértékéről – a kért 150.000,-Ft+ Áfa – kell dönteni.
                                        
4./ Délzalai Vízmű Zrt. 5.216.941, Ft összegű tőkeemelési kérelmemmel fordult önkormányzatunkhoz. Amennyiben az önkormányzat ezt támogatja már a költségvetésbe beépítésre kerülhet.

5./ A Kanizsaber Kft. műszaki ellenőri szerződés módosítását kezdeményezte.  A beruházás projekt műszaki vezetővel történő egyeztetést követően az a javaslat, hogy a figyelembe vehető körülmény alapján, hogy a 6 950 ezer Ft+Áfa összegű műszaki ellenőri megbízási díj emelése 9 530 ezer Ft + Áfa, (azaz 137%-al növelt) összegre indokolt és szakmailag elfogadható.                             
6./ A képviselőtestület decemberi ülésén döntött a Szabadics család trófea gyűjteményének elfogadásáról. A méltó elhelyezés biztosítását a Fürdő tetőterében javasoljuk kijelölni. Ahhoz, hogy a kiállítás létrejöjjön szakértői csapatot kell e feladattal megbízni - az eddigi ajánlatok alapján - közbeszerzési eljárás keretében. Az elhelyezésre ingyenes használati szerződés megkötése javasolt a fürdővel és mivel ez a látogatottság növeléshez is hozzájárul illetve a Fürdő épületében fog történni az átépítés ezekhez is javasolt a Fürdő hozzájárulása a képviselőtestület által javasolt mértékben.

7./Kutyafuttató létesítését kérelmezte az önkormányzattól a helyi kutyatartók közössége. Erre a célra több terület is alkalmas lehet. Erről kell dönteni és ehhez kell meghatározni a megfelelő nagyságú pénzügyi forrást.                                                      

8./ Háziorvosi ügyelet során jelentős nehézséget jelent az orvoshiány, ezért az ellátás biztosítása érdekében biztos háttér érdekében az Emergency Kft-vel indokolt a szerződést meghosszabbítani további egy évre vagy 2020. június 30-ig. A második időpontra akkor, ha a képviselőtestület úgy dönt, hogy 2020. július 1-jétől külső vállalkozással kívánja az ügyeletet működtetni. Az ügyelet működtetéshez kell ennek függvényében biztosítani a költségvetési feltételeket.   

9./Gyógyfürdőtéri sátorrendszer áttelepítését tervezte a képviselőtestület az új gyógyhelyi központ területére. Erre a sátort készítő, építő cégtől ajánlatot kértünk, melynek összege meghaladta a 60 millió Ft-ot, így nem javasolt ezt megtenni.     
10./ A Fürdőnek javasolja a képviselőtestület, hogy:
- építse meg a Termáltó körbejárhatóságát biztosító gyeprácsos sétautat,
- járuljon hozzá 5 millió Ft összegű támogatással a Tour’de Zalakaros megrendezéséhez,
- járuljon hozzá 5 millió Ft-tal a Zalakarosi Turisztikai Nonprofit Kft marketing tevékenységének finanszírozásához, úgy hogy az önkormányzat költségvetéséből ehhez 10 milliót ad át és az igényként felmerült 20 millióhoz a még hiányzó 5 milliót az ügyvezető más támogatási forrásból szerezze meg.
11./ Javasolja a képviselőtestület, hogy a Karos Park Kft. vizsgálja meg, hogy vásárolt térkőből járda megépítésére építőbrigádot tud-e felállítani.
12./ Igényként jelentkezett a „régi” településrészre karácsonyi díszvilágítási elemek elhelyezése, valamint a meglévő elemek karbantartása, illetve a csatlakozódobozok szabványosítása. A karácsonyi díszkivilágítási elemek üzemeltetőjétől kért árajánlat alapján ezek összköltsége meghaladja a 10 millió forintot. A mellékelt kimutatás alapján javasoljuk, hogy az Önkormányzat a 2020. évi költségvetésében a kimutatás 1. és 2. pontjában megjelölt díszek elhelyezésére, valamint a tervezésre, illetve a 4. pontban megjelölt Boldog ünnepeket felirat javítására biztosítson 2,5 millió forintot.
A fenti kérdések vonatkozásában az alábbi határozati javaslat elfogadását javasoljuk az előzetes egyeztetések alapján:
Határozati javaslat:
I./
A Képviselőtestület
1./ az önkormányzat tárgyi eszköz vagyon nyilvántartási rendszerének korszerűsítését rendeli el.
2./ felhatalmazza a polgármestert, hogy a feladat megoldása érdekében a nyári két hónapban havonta 2 fő diákmunkás foglalkoztatásában szerveztesse meg ezt a munkát, amennyibe ily módon nem lesz lehetséges, akkor alkalmi munkavállalói megbízással teljesítsék e feladatot.  
3./ az 1. pontban meghatározott munka végrehajtásának fedezetét a 2020.évi költségvetés dologi kiadásai között tervezni kell.
Határidő: 2020. június 15.
Felelős: Novák Ferenc polgármester
              Horváthné Juhász Barbara pénzügyi osztályvezető
II./
A Képviselőtestület 

1./2020.évben a polgármesternek a tárgy évre nettó 500 ezer Ft összeghatárig támogatási keretet határoz meg az önkormányzathoz benyújtott támogatások – kivéve alapítványi támogatások (Mötv.)– elbírálására. 
2./ felkéri a polgármestert, hogy az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet valamint a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet 1. pont szerinti döntésnek megfelelő módosítását terjessze be a képviselőtestület elé.
3./ az 1. pontban meghatározott döntés alapján a 2020. évi költségvetési rendeltben a költségkeretet biztosítani kell.

Határidő: 2019. február 13.
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető 

III./
A Képviselőtestület
1./ a Csetneki Ügyvédi Irodával – ügyvédi munkák végzésére és tanácsadásra vonatkozó – 2008.január 5-én kötött megbízási szerződést módosítja oly módon, hogy változatlan feladatvállalási kötelezettség mellett a megbízási díj összege 430.000,-Ft+ÁFA összegre változik 2020. március 1-jétől.
2./ a szerződésmódosítás tartalmazza, hogy az ügyvédi iroda minden hónap végén az elvégzett munkáról tájékoztatási kötelezettsége van, melyet a tárgyhónapot követő 5. munkanapig kell megküldenie a polgármester úr részére a teljesítés igazolás (és tájékoztatás) kiadása céljából.
3./ felkéri a Csetneki Ügyvédi Irodát, hogy a módosítások mellett a szerződés jogszabályi és egyéb aktualizálását is végezze el.
3./ felhatalmazza a polgármestert a Csetneki Ügyvédi Irodával kötött megbízási szerződés módosításának aláírására.
Határidő: 2020.február 29.
Felelős: Novák Ferenc polgármester
Operatív felelős: Dr. Szentgyörgyvölgyi Eszter jogi referens

IV./
Zalakaros Város Önkormányzat Képviselőtestülete
1./a Délzalai Vízmű Zrt. 5.216.941, Ft összegű tőkeemelési kérelmemét elfogadja és a 2020. évi költségvetésében ennek fedezetét megtervezi.
2./ felhatalmazza a polgármestert, hogy az tőkeemeléshez kapcsolódó dokumentumokat aláírja.
Határidő: 2020. március 30.
Felelős: Novák Ferenc polgármester
              Horváthné Juhász Barbara pénzügyi osztályvezet
V./
1./ Zalakaros Város Önkormányzat Képviselőtestülete elfogadja a műszaki ellenőri vállalkozói szerződés határidő módosítását 2020. december 11-i határidővel.

2./ Zalakaros Város Önkormányzat Képviselőtestülete, Bishof Zoltán projekt műszaki vezető által javasolt díjat (9 530 ezer Ft + Áfa) összeget fogadja el,- amely 2.580.000,- Ft + Áfa. = 3.276.600,- Ft többlet összeget tartalmaz - a Kanizsaber Kft. (8800 Nagykanizsa, Ady u. 50.) módosított árajánlataként.

3./ Zalakaros Város Önkormányzata a pénzügyi fedezetet bruttó 3.276.600,- Ft összegben a 2020. évi költségvetésben kerül betervezésre. 

4./ Zalakaros Város Önkormányzat Képviselőtestülete felhatalmazza a Polgármestert, hogy a módosított műszaki ellenőri szerződést a Vállalkozóval aláírja.
Határidő: 2019. február 29.
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető és Tóthné Őri Ibolya városfejlesztési osztályvezető

VI./
[bookmark: _Hlk31880908]1. Zalakaros Város Képviselő Testület határozata alapján a 2020-as költségvetésből bruttó 15 millió forintot biztosít a kiállítás elkészítésére.
2. Zalakaros Város Képviselő Testület felhatalmazza a polgármestert az ajándékozási szerződés megkötésére a trófeagyűjtemény vonatkozásában a Szabadics családdal. 

3. Zalakaros Város Képviselő Testület felkéri a polgármestert a kiállítási helyszín (strandfürdő tetőtér) ingyenes használati szerződéssel kapcsolatosan, hosszú távú megállapodást készítse elő a Zalakarosi Fürdővel.

4. Zalakaros Város Képviselő Testület felhatalmazza a polgármestert, hogy a kiállítást előkészítő szervezet megbízására közbeszerzési/beszerzési eljárás előkészítésére. Az erre fordítható költség nem haladhatja meg a nettó 10 millió Ft-ot

5. Zalakaros Város Önkormányzata a szükséges átalakításokat kivitelezővel a strandfürdő tetőterében elvégezteti a kiállításnak megfelelően az átalakításokat a Zalakarosi Fürdővel egyezteti és a 2020.évi költségvetésében megtervezi a megvalósításhoz szükséges összeget.

Határidő: 2020. július 17. vagy 2021. május 1.
Felelős: Novák Ferenc polgármester
              Horváthné Juhász Barbara pénzügyi osztályvezető



VII./
„A”változat
1. Képviselőtestület egyetért a kutyafuttató kialakításával.
2. A kutyafuttató kialakítását a Bodahegyi út végén lévő, 1372/8 hrsz-ú ingatlan 1562 m2 nagyságú, mellékelt helyszínrajzon kijelölt területén javasolja megvalósítani, melynek becsült költsége 550.000,- Ft.
3. Elrendeli a kutyafuttató építéséhez szükséges munkák (terület kimérését, tisztíttatását, esetleges tereprendezését, bekerítését) elvégzését.
4. A kutyafuttató építésének költségeit a 2020. évi költségvetésében biztosítja.

„B”változat

Képviselőtestület egyetért a kutyafuttató kialakításával.
1. A kutyafuttató kialakítását egy másik, általa javasolt ingatlanon kívánja megvalósítani.
2. Elrendeli a kutyafuttató építéséhez szükséges munkák (terület kimérését, bekerítését, szükség esetén parkolók kialakítását) elvégzését.
3. A kutyafuttató építésének költségeit a 2020. évi költségvetésében biztosítja.
„C”változat

1. A Képviselőtestület nem támogatja a kutyafuttató építését Zalakaros városában.
2. A döntésről a kérelmezőt értesíteni kell.

Határidő: 2020. február 28.
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető, Szilágyi Erika 
                            településstratégiai referens

VIII./
A Képviselőtestület

„A”
1./ a háziorvosi ügyeleti ellátás biztonságos működtetése érdekében az Emergency Service Egészségügyi Szolgáltató és Kereskedelmi Kft-vel ügyeleti feladatok ellátására kötött közreműködői szerződést 2020. március 1-jétől 2021.február 28-ig terjedő határozott időtartamra meghosszabbítja változatlan feltételek mellett/az alábbi módosításokkal hosszabbítja meg.
2./ felhatalmazza a polgármestert, hogy az Emergency Service Egészségügyi Szolgáltató és Kereskedelmi Kft-vel az ügyeleti feladatok ellátására kötött közreműködői szerződés módosításának aláírására.
3./ felkéri a polgármestert, hogy a feladatellátásban érintett önkormányzatokat tájékoztassa a szerződés módosításáról illetve az ellátás biztosításához szükséges költségekről településenként.




„B”
1./ háziorvosi ügyeleti ellátás biztonságos működtetése érdekében az Emergency Service Egészségügyi Szolgáltató és Kereskedelmi Kft-vel ügyeleti feladatok ellátására kötött közreműködői szerződést 2020. március 1-jétől 2020. június 30-ig terjedő határozott időtartamra meghosszabbítja változatlan feltételek mellett/az alábbi módosításokkal hosszabbítja meg.

2./ az 1. pont szerinti szerződésmódosítással párhuzamosan felkéri a polgármestert, hogy a következő képviselőtestületi ülésre terjesszen be pályázati felhívást a háziorvosi ügyelet működtetésére vonatkozó feladatok ellátására.
3./ felhatalmazza a polgármestert, hogy az Emergency Service Egészségügyi Szolgáltató és Kereskedelmi Kft-vel az ügyeleti feladatok ellátására kötött közreműködői szerződés módosításának aláírására.
4./ felkéri a polgármestert, hogy a feladatellátásban érintett önkormányzatokat tájékoztassa a szerződés módosításáról, illetve az ellátás biztosításához szükséges költségekről településenként.
Határidő: 2020.február 18.
Felelős: Novák Ferenc polgármester
Operatív felelős: Szabóné dr. Csányi Marianna jegyző
                            Horváthné Juhász Barbara pénzügyi osztályvezető
                            Gaál Krisztina személyzeti és önkormányzati referens
IX./
Zalakaros Város Önkormányzat Képviselőtestülete a Gyógyfürdőtéri sátorrendszernek az új gyógyhelyi központ területére történő áttelepítését nem kívánja megvalósítani, más módon kell az árnyékolás megvalósítását biztosítani.
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető

X./
Zalakaros Város Önkormányzat Képviselőtestülete
1./ javasolja a Zalakarosi Fürdő Zrt. Közgyűlése számára, hogy a Zalakarosi Fürdő Zrt
- építse meg a Termáltó körbejárhatóságát biztosító gyeprácsos sétautat,
- járuljon hozzá 5 millió Ft összegű támogatással a Tour’de Zalakaros megrendezéséhez,
- járuljon hozzá 5 millió Ft-tal a Zalakarosi Turisztikai Nonprofit Kft marketing tevékenységének finanszírozásához, úgy hogy az önkormányzat költségvetéséből ehhez 10 milliót ad át és az igényként felmerült 20 millióhoz a még hiányzó 5 milliót az ügyvezető más támogatási forrásból szerezze meg.
2./ felhatalmazza a polgármestert, hogy az 1. pontban meghozott döntéseket a Zalakarosi Fürdő Zrt. Közgyűlésén képviselje.
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető

XI./
Zalakaros Város Önkormányzat Képviselőtestülete javasolja, hogy a Karos Park Kft. vizsgálja meg, hogy vásárolt térkőből járda megépítésére építőbrigádot tud-e felállítani.
[bookmark: _Hlk31881219]Határidő: 2020.március 30.
Felelős: Novák Ferenc polgármester
Operatív felelős: Biczó Tamás KarosPark Kft. ügyvezető
       
XII./
Zalakaros Város Képviselő Testület határozata alapján a 2020-as költségvetésből bruttó 2,5 millió forintot biztosít a karácsonyi díszkivilágítás bővítésére, javítására.

Határidő: 2020. március 30.
Felelős: Novák Ferenc polgármester
[bookmark: _GoBack]Operatív felelős: Bognár Ottó Péter településstratégiai ügyintéző


Zalakaros 2020. január 31.                                                   
                                                                                              Novák Ferenc
                                                                                               polgármester          

